Pensii comunitare : Ajutati-ne sa va ajutam!
Referitor la : Locul depunerii cererii de pensie 
Primul lucru de stiut este ca cererile de prestatii se depun la institutia de domiciliu a petentului. Daca petentul locuieste in strainatate, la institutia de acolo, daca locuieste in Maramures, in mod obligatoriu la Casa Judeteana de Pensii din Baia Mare. Casele locale (Sighetu Marmatiei in cazul nostru) nu sunt abilitate sa prelucreze cereri de pensii comunitare. 
Referitor la: Problema  cetateniei si a codului numeric personal.

Cel mai adesea oamenii nu mentioneaza dubla cetatenie si, mai ales, codul numeric personal, care este elementul romanesc de identificare.  Pe formularul E207, la punctul 1.8 „Numarul national de securitate sociala” trebuie inregistrat CNP.  Daca acest lucru nu se face, sau nu se mentioneaza cetatenia dubla, solutionarea dosarului presupune un circuit al documentelor mult mai complicat si un timp de lucru mult mai mare. Este ilegal ca o persoana sa apara in evidentele unui stat cu doua coduri numerice diferite.
Referitor la : Recunoasterea stagiului de cotizare

Persoanelor care au parasit Romania inainte de 1989, sau imediat dupa aceasta data li s-au retinut carnetele de munca si au primit, in schimb, adeverinte care nu indeplinesc conditiile legale pentru stabilirea pensiei, conform vechii legislatii privind securitatea informatiilor.

O adeverinta valabila va contine minimal urmatoarele informatii:
a. Emitent: denumirea, adresa, nr. de inregistrare si data emiterii documentului

b. Titular: numele si prenumele, data si locul nasterii, numele parintilor.

c. Informatiile referitoare la activitatea realizata,  perioade, eventual sume
d. Mentiunea obligatorie ca, in perioada de referinta s-au retinut si virat contributiile de asigurari sociale.
Daca adeverinta nu cuprinde aceste informatii, nu va putea fi luata in calcul.

Solutii posibile: 

1. De regula, emitentul adeverintei a retinut carnetul de munca. Acesta
poate fi ridicat personal de catre titular sau o persoana imputernicita in acest sens de la angajator sau firma care gestioneaza acum arhivele.
2. Pe langa CNPAS exista 
Serviciul Gestiuni Arhive

Str.George Vraca nr.9

Sector 1 Bucuresti.

Acest serviciu este abilitat sa va sprijine in recuperarea informatiilor privind stagiile de cotizare realizate in Romania.  
Va sugeram sa transmiteti copii dupa documentele pe care le detineti si informatii cat mai complete, in limba romana.
Referitor la: Internet ca mijloc de comunicare si transfer de documente.
Adresa de internet de unde se pot descarca formulare este: www.pensiimaramures.ro.

Adresa de mail este intrebari@pensiimaramures.ro . De mentionat ar fi ca este foarte important ca cei care ne scriu pe site, sa lase o adresa de mail pentru raspunsuri, deoarece nu toate acestea pot fi puse pe site.


Referitor la transmiterea formularelor prin posta electronica: documentele se completeaza manual, se scaneaza, se salveaza ca PDF si se transmit ca atas. Va rugam ca, inainte de trimitere sa listati documentele pentru a fi siguri ca listarea este lizibila.
